***A 97. sorszámú Idegenvezető megnevezésű szakképesítés szakmai és vizsgakövetelménye***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés azonosító száma: 54 812 01

1.2. Szakképesítés megnevezése: Idegenvezető

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 800-1000

2. EGYÉB ADATOK

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: -

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 10. évfolyamot követően 140 óra, a 11. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra.

3. PÁLYATÜKÖR

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|   |  A |  B |  C |
|  3.1.1. |  **FEOR száma** |  FEOR megnevezése |  A szakképesítéssel betölthető munkakör(ök) |
|  3.1.2. |   |   |  Autóbuszos idegenvezető, csoportkísérő |
|  3.1.3. |   |   |  Városnézést lebonyolító idegenvezető |
|  3.1.4. |  5233 |  Idegenvezető |  Múzeumi idegenvezető, tárlatvezető |
|  3.1.5. |   |   |  Telepített idegenvezető |
|  3.1.6. |   |   |  Túravezető |

3.2. A szakképesítés munkaterületének rövid leírása:

Az idegenvezető az országba érkező külföldi turistákat valamint a belföldi utazásokon (országjáró körút, kirándulás, városnézés, szakmai programok) résztvevő magyar vendégeket megismerteti az ország turisztikai, kulturális, történelmi, művészeti nevezetességeivel, természeti értékeivel, idegen illetve magyar nyelven.

Gondoskodik a vendégek részére megrendelt szolgáltatások biztosításáról, valamint a magyar csoportok külföldre utazása során csoportkísérői teendőket lát el és tolmácsol. Az utazás során felmerülő problémákat megoldja. Elvégzi a munkához kapcsolódó adminisztrációt.

A szakképesítéssel rendelkező képes:

- felkészülni a városnézések, turisztikai programok kivitelezésére

- szakszerűen lebonyolítani csoportok, egyéni vendégek utazását, tartózkodását

- vezetéseket önállóan szervezni és lebonyolítani egy adott területen

- a látogatók kísérésére különféle helyeken (pl. múzeumokban, kiállításokon, tematikus szórakoztató parkokban, gyárakban és egyéb ipari létesítményekben)

- telepített idegenvezetői feladatokat ellátni

- fakultatív programokat szervezni, lebonyolítani

- múzeumlátogatást lebonyolítani, tárlatot vezetni

- tolmácsolási feladatokat elvégezni

- alapvető elsősegély-nyújtási ismeretek birtokában segítséget nyújtani a vendégeknek

- közreműködni rendezvények lebonyolításában

- vendégkísérői munkát végezni

- megbízója, valamint az utasok érdekeit képviselni

- a különböző utastípusokat kezelni

- konfliktushelyzeteket sikeresen megoldani

- rendkívüli helyzetekben intézkedni

- a tevékenységéhez tartozó adminisztrációs feladatokat ellátni

- az informatikai, irodatechnikai és a médiakommunikációs eszközöket kezelni

- magyar és idegen nyelven szóban és írásban is helyesen és érthetően kommunikálni

- betartani az idegenvezetői munka etikett és protokoll szabályait

- tevékenységét önállóan végezni a jogi, adó és biztosítási előírások betartásával

3.3. Kapcsolódó szakképesítések

|  |  |  |  |
| --- | --- | --- | --- |
|   |  A |  B |  C |
|  3.3.1. |  **A kapcsolódó szakképesítés, részszakképesítés, szakképesítés-ráépülés** |
|  3.3.2. |  **azonosító száma** |  megnevezése |  a kapcsolódás módja |
|  3.3.4. |  54 812 03 |  Turisztikai szervező, értékesítő |  azonos ágazat |

4. SZAKMAI KÖVETELMÉNYEK

|  |  |  |
| --- | --- | --- |
|   |  A |  B |
|  4.1. |  **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
|  4.2. |  **azonosító száma** |  megnevezése |
|  4.3. |  11711-16 |  Idegenvezetői szaktudás |
|  4.4. |  11712-16 |  Idegenvezetés módszertana |
|  4.5. |  11713-16 |  Idegenvezetés a gyakorlatban |
|  4.6. |  11714-16 |  Turisztikai erőforrások |
|  4.7. |  11715-16 |  Kommunikáció a turizmusban |
|  4.8. |  11716-16 |  Gazdasági folyamatok a turizmusban |
|  4.9 |  11717-16 |  Infokommunikációs technológia a turizmusban |
|  4.10. |  11503-12 |  Turisztikai latin |
|  4.11. |  11498-12 |  Foglalkoztatás I. (érettségire épülő képzések esetén) |
|  4.12. |  11499-12 |  Foglalkoztatás II.  |

5. VIZSGÁZTATÁSI KÖVETELMÉNYEK

5.1 A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével.

Az iskolarendszeren kívüli szakképzésben, valamint az iskolai rendszerű szakképzésben B2 (középfokú) komplex nyelvvizsga vagy idegenforgalmi-vendéglátóipari szaknyelvi B2 (középfokú) komplex nyelvvizsga letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|   |  A |  B |  C |
|  5.2.1. |  **A szakképesítés szakmai követelménymoduljainak** |
|  5.2.2. |  **azonosító száma** |  megnevezése |  a modulzáró vizsga vizsgatevékenysége |
|  5.2.3. |  11711-16 |  Idegenvezetői szaktudás |  írásbeli |
|  5.2.4. |  11712-16 |  Idegenvezetés módszertana |  gyakorlati |
|  5.2.5. |  11713-16 |  Idegenvezetés a gyakorlatban |  gyakorlati |
|  5.2.6. |  11714-16 |  Turisztikai erőforrások |  szóbeli |
|  5.2.7. |  11715-16 |  Kommunikáció a turizmusban |  gyakorlati |
|  5.2.8. |  11716-16 |  Gazdasági folyamatok a turizmusban |  írásbeli |
|  5.2.9. |  11717-16 |  Infokommunikációs technológia a turizmusban |  interaktív |
|  5.2.10. |  11503-12 |  Turisztikai latin |  írásbeli |
|  5.2.11. |  11498-12 |  Foglalkoztatás I. (érettségire épülő képzések esetén) |  írásbeli |
|  5.2.12. |  11499-12 |  Foglalkoztatás II. |  írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Idegenvezetés életszerű szituációban, és szituációs gyakorlat

A vizsgafeladat ismertetése:

*A)* Az adott város vagy régió idegenforgalmi értékeinek magyar nyelven történő bemutatása autóbuszon.

*B)* Az adott város idegenforgalmi értékeinek idegen nyelven történő bemutatása gyalogos körséta keretében.

*C)* A leggyakrabban előforduló idegenvezetői szituációkból előre megadott szempontok alapján összeállított helyzetgyakorlatok megoldása.

A vizsgafeladat időtartama: 90 perc (3 X 15 perc felkészülési idő, 3 X 15 perc válaszadási idő)

A vizsgafeladat értékelési súlyaránya: 50%

Az egyes vizsgaelemek értékelési súlyozása:

*A)* magyar nyelvű vezetés 40%

*B)* idegen nyelvű vezetés 40%

*C)* szituációs gyakorlat 20%

5.3.2. Központi írásbeli vizsgatevékenység

A vizsgafeladat megnevezése: Egy lebonyolított csomagtúrához kapcsolódó idegenvezetői adminisztrálás elvégzése számítógépen, előre megadott szempontok alapján.

A vizsgafeladat ismertetése:

*A)* Egy kiutazó vagy beutazó csoport 3-5 napos programját tartalmazó forgatókönyv alapján idegenvezetői beszámoló készítése.

*B)* Az utazás közben történt rendkívüli eseményről jegyzőkönyv felvétele.

*C)* Az utazás során felmerült költségekről elszámolás készítése.

A vizsgafeladat időtartama:180 perc

A vizsgafeladat értékelési súlyaránya: 30%

Az egyes vizsgaelemek értékelési súlyozása:

*A)* idegenvezetői beszámoló készítése 20%

*B)* rendkívüli esemény jegyzőkönyve 40%

*C)* elszámolás készítése 40%

5.3.3. Szóbeli vizsgatevékenység

A vizsgafeladat megnevezése: Magyarország turisztikai vonzerőinek bemutatása

A vizsgafeladat ismertetése: A szóbeli vizsgatevékenység központilag összeállított kérdései az alábbi témaköröket foglalja magába:

Turisztikai régiók Magyarországon és legjelentősebb vonzerői

Magyar Világörökségek

Művészettörténeti értékek, művészettörténeti korszakok legjelentősebb magyar alkotásai

Magyar néprajzi tájegységek

Magyar vallási emlékhelyek, zarándokhelyek Jelentős magyar múzeumok, könyvtárak Fesztiválok, rendezvények

Nemzeti parkok, természetvédelmi területek jellemzői, egyediségei

Kiemelt nemzeti értékek, hungarikumok

A magyar gasztronómia sajátosságai, Magyarország borvidékei

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 20%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A gyakorlati vizsgatevékenység útvonalait és a helyzetgyakorlatok tartalmát a szakmai vizsgát szervező intézmény dolgozza ki.

A központi írásbeli tevékenység feladatainak megoldása számítógépekkel felszerelt tanteremben zajlik.

A központi írásbeli tevékenység számolási feladataihoz zsebszámológép használható. Az útvonal értékeléséhez Középiskolai Földrajzi atlasz vehető igénybe.

A szakképesítéssel kapcsolatos előírások a http://nive.hu/ című weblapján érhetők el a Vizsgák menüpontban.

Iskolarendszeren kívüli oktatás keretében a Turizmus-vendéglátás szakon végzett hallgatók felmentést kaphatnak a szóbeli vizsgatevékenység teljesítése alól. Diplomájuk tantárgyi átlaga beszámítható vizsgajegyként.

5.5. A szakmai vizsga értékelésének a szakmai vizsgaszabályzattól eltérő szempontjai:

A gyakorlati vizsga, vagyis a gyalogos és az autóbuszos körút, valamint a helyzetgyakorlat feladatelem értékelése külön-külön 1-5-ig terjedő érdemjeggyel történik.

Ha bármelyik feladatelem érdemjegye (1) elégtelen, a gyakorlati vizsga érdemjegye is (1) elégtelennek tekintendő ennél a vizsgatevékenységnél.

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|   |  A |
|  6.1. |  **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
|  6.2. |  Tanterem |
|  6.3. |  Szakmai szoftverek (útvonaltervező, web page szerkesztő, értékesítési program) |
|  6.4. |  Számítógépes munkaállomás internetkapcsolattal |
|  6.5. |  Irodai telekommunikációs eszközök (nyomtató, szkenner, telefon, fax, lamináló) |
|  6.6. |  Okostelefon |
|  6.7. |  Irodai ügyviteli munkát segítő szoftverek (szövegszerkesztő, táblázatkezelő, prezentációkészítő, levelező program, iktatóprogram, webes felület) |
|  6.8. |  Könyvtár (Útikönyvek, szakmai folyóiratok, szótár) |
|  6.9. |  Autóbusz, Mikrobusz |
|  6.10. |  Projektor, multimédia |
|  6.11. |  Hangerősítő |
|  6.12. |  Mikrofon, (mikroport) |
|  6.13. |  Elsősegélycsomag |

7. EGYEBEK